АҞӘА, нанҳәа 10 — Sputnik. Дмитри Брусникин Урыстәыла зҽаԥсазтәыз артист, арежиссер, актиор, атеатр "Практика" асахьаркыратә напхгаҩы иԥсҭазаара далҵит 61-шықәса дшырҭагылаз ҳәа аанацҳауеит РИА Новости атеатр "Практика" апресс-маҵзура адыррақәа ҵаҵӷәыс иганы.
Чехов ихьӡ зху атеатр (МХТ) аҟны Брусникин иԥсҭазаара иалҵра рыцҳара дууп ҳәа ахырҳәааит. Иҩызцәа иазгәарҭеит иара Олег Ефремов иҵаҩы, ишьҭрақәлаҩ иакәны дшыҟаз.
Атеатр аусзуҩцәа Брусникин иҭаацәа ирыдашшылоит.
1993 шықәса рзы Урыстәыла зҽаԥсазтәыз артист ҳәа ахьӡ ирҭоит, 2009 шықәса рзы — зҽаԥсазтәыз аҟазара аусзуҩ ҳәа ахьӡ ихырҵоит.